钦定古今图书集成/理学汇编/学行典/第127卷 > 刘勰新论 > 《杂诗》宋·陈瓘
## 钦定古今图书集成/理学汇编/学行典/第127卷 > 刘勰新论 > 《杂诗》宋·陈瓘

大抵操心在谨微，谬差千里始毫厘。如闻不善须当
改，莫谓无人便可欺。忠信但将为己任，行藏终自有
天知。深冬寒日能多少，已觉东风次第吹。

《韩非子喻老篇》：“昔者纣为象箸，而箕子怖，以为象箸
必不加于上铏，必将犀玉之杯；象箸玉杯，必不羹菽
藿，则必旄象豹胎；旄象豹胎必不衣短褐而食于茅
屋之下，则锦衣九重，广室高台。吾畏其卒，故怖其始。
居五年，纣为肉圃，设炮烙，登糟丘，临酒池，纣遂以亡。”
故箕子见象箸以知天之祸，故曰：“见小曰明。”

《后汉书陈宠传》：宠子忠拜尚书。安帝时，百姓流亡，盗
贼并起，郡县更相饰匿，莫肻纠发。忠上疏曰：“臣闻轻
者重之端，小者大之源，故堤溃蚁孔，气泄鍼芒。是以
明者慎微，智者识几。《书》曰：‘小不可不杀’。《诗》云：‘无纵诡
随，以谨无良’。盖所以崇本绝末，钩深之虑也。臣窃见
元年以来，盗贼连发，攻亭劫掠，多所伤杀。夫穿窬不”
禁，则致彊盗；“彊盗不断，则为攻盗”；攻盗成群，必生大
奸。

《唐书褚遂良传》：“‘遂良字登善，迁谏议大夫。帝尝怪舜
造漆器，禹雕其俎，谏者十馀不止。小物，何必尔耶？遂
良曰：雕𤥨害力农，纂绣伤女工，奢靡之始，危亡之渐
也。漆器不止，必金为之，金又不止，必玉为之。故谏者
救其源，不使得开，及横流则无复事矣’。帝咨美之。”
《宋史韩缜传》：“缜子宗武，徽宗即位，为秘书丞，因日食，
上”疏言：“近世事有微渐而不可察者五。诚愿躬揽权
纲，收还威柄，敷言奏功，考察名实，不以侍御之好、钟
鼓之娱为乐。仁祖恻怛至诚，以收天下之心；神宗厉
精不息，以举天下之事，皆所宜法。”

《读书镜》：“萧楚方知溧阳县时，张乖崖作牧，一日召食，
见公几案有一绝云：‘独恨太平无一事，江南闲杀老
尚书’。萧改‘恨’作‘幸’”字。公出视槁曰：“‘谁改吾诗’？左右以
实对。萧曰：‘与公全身，公力高位重，奸人侧目之秋，且
天下一统，公独恨太平，何也’？”公曰：“萧楚一字师也。”
《挥麈馀话》：绍兴中，赵元镇为左相，一日入朝，见自外
移竹栽入内。奏事毕，亟往视之，方兴工于隙地，元镇
询谁主其事，曰：“内侍黄彦节也。”元镇即呼彦节，诟责
之曰：“顷岁艮岳花石之扰，皆出汝曹，今将复蹈前辙
耶？”命勒军令状，彦节以闻。翌日，元镇奏事，上谕曰：“前
日偶见禁中有空地，因令植竹数十竿，非欲以为苑
囿。然卿能防微杜渐如此，可谓尽忠。”

《宋史朱熹传》：“庆元元年初，赵汝愚既相，收召四方知
名之士，中外引领望治，熹独惕然以𠈁胄用事为虑，
既屡为上言，又数以手书启汝愚，当用厚赏酬其劳，
勿使得预朝政，有防微杜渐，谨不可忽之意。汝愚方
谓其易制，不以为意。及是，汝愚亦以诬逐，而朝廷大
权悉归𠈁胄矣。”
《元史王恽传》：“恽拜中议大夫，止齐太”子食邪蒿，顾侍
臣曰：“一菜之名，遽能邪人耶？”詹事丞孔九思从旁对曰：“正臣防微，理固当然。”太子善其说，赐酒慰喻之。
《青溪暇笔》洪武闲，上御奉天门外西鹰房，观海东青，
翰林学士宋濂因谏曰：“禽荒古所戒。”上曰：“朕聊玩之
耳，不甚好也。”濂曰：“亦当防微杜渐。”上遂起。

《圣君初政记》：“郊坛武舞执干盾后易楮甲绘兵，曰为
后世防微。”

《馀斋耻言》城南饶花圃，馀斋观焉，其树靡不端秀者。
馀斋曰：“奚而能若是也？”圃之人对曰：“木始生甚柔，久
则渐刚。吾及其未刚也，绳之而直，规之而圆，经纬之
而匀。若一其性不伤而成不觉，故能若是也。”

《韩非子喻老》篇：“起事于无形，而要大功于天下，是谓
微明。处小弱而重自卑，谓损弱胜强也。有形之类，大
必起于小，行久之物，族必起于少。故曰：天下之难事，
必作于易；天下之大事，必作于细。是以欲制物者，于
其细也，故曰：图难乎于其易也，为大于其细也。千丈
之堤，以蝼蚁之穴溃；百尺之室，以突隙之烟焚。故曰：
‘白圭之行堤也塞其穴，丈人之慎火也涂其隙’。”是以
“《白圭》无水难，丈人无火患。”此皆慎易以避难，敬细以
远大者也。

《淮南子人闲训》：“千里之堤，以蝼螘之穴漏；百寻之屋，
以突隙之烟焚。”尧戒曰：“战战栗栗，日慎一日，人莫蹪
于山而蹪于垤。是故人皆轻小害易微事以多悔，患
至而后忧之，是犹病者已惓而索良医也，虽有扁鹊
俞跗之巧，犹不能生也。”

“爝”火在缥烟之中也，一指之所能息也；“塘漏若鼷穴”，
一墣之所能塞也。及至火之燔孟诸而炎云台，水决
九江而渐荆州，虽起三军之众，弗能救也。夫积爱成
福，积怨成祸，若痈疽之必溃也，所浼者多矣。

鸿鹄之未孚于卵也，一指蔑之，则靡而无形矣。及至
其筋骨之已就，而羽翮之既成也，则奋翼挥凌乎
浮云，背负青天，膺摩赤霄，翱翔乎忽荒之上，徜徉乎
虹蜺之闲。虽有劲弩利矰微缴，蒲且子之巧，亦弗能
加也。江水之始出于岷山也，可攓裳而越也；及至乎
下洞庭，骛石城，经丹徒，起波涛，舟亢一日不能济也。
是故圣人者，常从事于无形之外，而不留思尽虑于
成事之内，是故祸患弗能伤也。

《抱朴子广譬篇》：“事有缘微而成著，物有治近而致远。
故修步武之池，而引沈鳞于江海；丰朝阳之林，而延
灵禽于丹穴；设象于槃盂，而翠虬降于元霄；委灰于
尺水，而望舒变于太极。是以晋文回轮于勇虫，而壮
士云赴；勾践曲躬于怒蛙，而戎卒轻死。九合显而扣
角之俊至，枯骨掩而三分之仁洽。”

郁离子微。《郁离子》曰：“一指之寒弗燠，则及于其手足；
一手足之寒弗燠，则周于其四体。气脉相贯，忽于微
而至大。故疾病之中人也，始于一腠理之不知，或知
而忽之也，遂至于不可救以死，不亦悲夫！天下之大
亡，一邑不足以为损，是人之常言也。一邑之病不救，
以及一州，由一州以及一郡。及其甚也，然后倾天下”
之力以救之，无及于病，而天下之筋骨疏矣。是故天
下，一身也，一身之肌肉、腠理、血脉之所至，举不可遗
也。必不得已而去，则爪甲而已矣。穷荒绝徼，圣人以
爪甲视之，虽无所不爱而损之可也，非若手足指之
不可遗，而视其受病以及于身也。故治天下者，惟能
知其孰为身，孰为爪甲，孰为手足指，“而不逆施之”，则
庶几乎弗悖矣。